
RAPORT  COMUN

asupra proiectului de Lege pentru aprobarea Ordonanţei de urgenţă a Guvernului nr.223/2008 privind unele măsuri de reducere a unor cheltuieli bugetare

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru muncă şi protecţie socială şi Comisia pentru buget, finanţe şi bănci au fost sesizate, în procedură de urgenţă, prin adresa nr. PLx 194 din 16 martie 2009, cu dezbaterea pe fond, în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.223/2008 privind unele măsuri de reducere a unor cheltuieli bugetare.

La întocmirea prezentului raport, în conformitate cu art.97 din Regulamentul Camerei Deputaţilor, republicat, comisiile au avut în vedere avizele favorabile ale Consiliului Legislativ (nr.1652/30.12.2008), Comisiei juridice, de disciplină şi imunităţi (nr.31/351/24.03.2009) şi Comisiei pentru administraţie publică, amenajarea teritoriului şi echilibru ecologic (nr.26/319/01.04.2009).

Proiectul de lege are ca obiect de reglementare adoptarea unor măsuri de restrângere a cheltuielilor bugetare, respectiv până la data de 31 decembrie 2009 suspendarea ocupării posturilor vacante, reducerea cu 15% faţă de anul 2008 a  cheltuielilor pentru achiziţionarea de bunuri şi servicii, reducerea cu 50% faţă de anul 2008 a cheltuielilor pentru achiziţionarea de mobilier, aparatură birotică, maşini şi echipamente.

Comisiile propun Plenului Camerei Deputaţilor aprobarea proiectului de lege cu un amendament. 


Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 


În conformitate cu prevederile art.61 şi art.63 din Regulamentul Camerei Deputaţilor, republicat, comisiile au dezbătut proiectul de lege în şedinţe separate. 


Membrii Comisiei pentru buget, finanţe şi bănci au hotărât, cu majoritate de voturi, în şedinţa din 22 aprilie 2009, aprobarea proiectului de lege în forma prezentată. 


La dezbateri au fost prezenţi 29 deputaţi din totalul de 32 membri ai acesteia. 

La dezbateri a participat, în conformitate cu prevederile art.55 din Regulamentul Camerei Deputaţilor, republicat, domnul Gheorghe Gherghina, secretar de stat în cadrul Ministerului Finanţelor Publice.

Membrii Comisiei pentru muncă şi protecţie socială au hotărât, cu 13 voturi pentru şi 4 voturi împotrivă, în şedinţa din 29 aprilie 2009, aprobarea proiectului de lege cu un amendament de tehnică legislativă. La dezbateri au fost prezenţi 17 deputaţi din totalul de 19 membri. 

La dezbateri au participat, în conformitate cu prevederile art.55 din Regulamentul Camerei Deputaţilor, republicat, d-l Marius Lazăr, secretar de stat în Ministerul Muncii, Familiei şi Protecţiei Sociale şi d-l Gheorghe Gherghina, secretar de stat în Ministerul Finanţelor Publice.

Proiectul de lege a fost adoptat de Senat în şedinţa din 9 martie 2009.

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat.

În urma dezbaterilor, comisiile propun admiterea cu modificări a proiectului de lege, după cum urmează:
I. Amendamente admise

În urma dezbaterilor, Comisiile propun adoptarea proiectului de lege cu următorul amendament:

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse

	1
	__
	Titlul legii

Lege pentru aprobarea Ordonanţei de urgenţă a Guvernului nr.223/2008 privind unele măsuri de reducere a unor cheltuieli bugetare


	Nemodificat 
	

	2
	__
	Articol unic. – Se aprobă Ordonanţa de urgenţă a Guvernului nr.223 din 30 decembrie 2008 privind unele măsuri de reducere a unor cheltuieli bugetare, publicată în Monitorul Oficial al României, Partea I,  nr.899 din 31 decembrie 2008.


	Articol unic. – Se aprobă Ordonanţa de urgenţă a Guvernului nr.223 din 30 decembrie 2008 privind unele măsuri de reducere a unor cheltuieli bugetare, publicată în Monitorul Oficial al României, Partea I,  nr.899 din 31 decembrie 2008, cu modificările ulterioare.

Autor: d-l deputat Victor Paul Dobre

	Pentru respectarea normelor de tehnică legislativă, întrucât unele prevederi din OUG nr.223/2008 au fost modificate prin Ordonanţa de urgenţă a Guvernului nr.34/2009, care a fost aprobată de Parlament în şedinţa din 28 aprilie 2009.




II. Amendamente respinse

În cursul dezbaterilor, comisiile au respins următoarele amendamente:

	Nr. crt.
	Text iniţial
	Amendamentul propus 

 şi autorul acestuia
	Motivarea amendamentelor
	Camera 

Decizională

	1
	Articol unic. – Se aprobă Ordonanţa de urgenţă a Guvernului nr.223 din 30 decembrie 2008 privind unele măsuri de reducere a unor cheltuieli bugetare, publicată în Monitorul Oficial al României, Partea I,  nr.899 din 31 decembrie 2008.


	Domnii deputaţi Marton Arpad şi Victor Paul Dobre propun reformularea textului după cum urmează:
„Art.I. – Se aprobă Ordonanţa de urgenţă a Guvernului nr.223 din 30 decembrie 2008 privind unele măsuri de reducere a unor cheltuieli bugetare, publicată în Monitorul Oficial al României, Partea I,  nr.899 din 31 decembrie 2008, cu următoarele modificări şi completări:”

	Argumente pentru susţinere:
Pentru respectarea normelor de tehnică legislativă, având în vedere amendamentele propuse.
Argumente pentru respingere:

Amendamentele au fost respinse în cadrul comisiilor.
	Camera Deputaţilor

	2
	Art.1, alin.(2)

(2) Se exceptează de la prevederile alin.(1) ocuparea posturilor unice ale căror atribuţii specifice nu se regăsesc la celelalte posturi din cadrul structurii organizatorice a autorităţilor şi instituţiilor publice.

	Domnul deputat Marton Arpad propune reformularea textului după cum urmează:

“(2) Se exceptează de la prevederile alin.(1) ocuparea posturilor unice ale căror atribuţii specifice nu se regăsesc la celelalte posturi din cadrul structurii organizatorice a autorităţilor şi instituţiilor publice, precum şi a posturilor vacante în domeniile în care pentru buna desfăşurare a activităţii instituţiei este nevoie de existenţa unui număr minim de personal.”


	Argumente pentru susţinere:
Există unele instituţii în care, deşi anumite funcţii nu sunt unice, dar un număr minim de personal este necesar pentru funcţionarea ei, cum ar fi, de exemplu,: asigurarea permanenţei medicale, asigurarea serviciului de urgenţă,, a serviciului de salvare, ce4 necesită în tot intervalul de 24 de ore existenţa a cel puţin 3 schimburi şi un număr minim de personal în ficeare schimb (medic, asistent, personal auxiliar, etc.)

Argumente pentru respingere:

Art.1 a fost abrogat prin OUG nr.34/2009, în cuprinsul căreia se prevede un cuantum de 15% din numărul posturilor vacante care pot fi ocupate prin concurs în condiţiile legii.


	Camera Deputaţilor

	3
	Art.4. - (1) Sumele defalcate din taxa pe valoarea adăugată acordate în anul 2008 prin hotărâri ale Guvernului bugetelor locale pentru acoperirea unor cheltuieli curente şi de capital rămase neutilizate la finele anului se restituie la bugetul de stat. 

(2) Regularizarea cu bugetul de stat a sumelor prevăzute la alin.(1) se realizează până la data de 8 ianuarie 2009. 


	Domnul deputat Marton Arpad propune abrogarea art.4.

	Argumente pentru susţinere:
Sumele defalcate în cursul anului 2008 primite de către autorităţile publice locale prin hotărâri ale Guvernului au fost angajate pentru a se acoperi anumite lucrări de importanţă majoră pentru localitatea respectivă. Aceste sume sunt necesare în continuare pentru a se putea termina lucrările preconizate.
Argumente pentru respingere:

Ordonanţa s-a aplicat, sumele fiind restituite la bugetul de stat. Se are în vedere reglementarea restituirii la bugetele locale a unor sume care să acopere aceste cheltuieli, la solicitarea autorităţilor publice locale, în urma stabilirii unor criterii.

	Camera Deputaţilor

	4
	__
	Domnii deputaţi Marton Arpad şi Victor Paul Dobre propun introducerea unui text nou, ca art.II, cu următorul cuprins:

„Art.II. -  Sumele defalcate din taxa pe valoarea adăugată preluate de bugetul de stat pe baza art.4 al Ordonanţei de urgenţă a Guvernului nr.223/2008 se vor restitui bugetelor locale respective în termen de 3 luni de la intrarea în vigoare a prezentei legi.”

	Argumente pentru susţinere:
Sumele  virate către bugetele locale erau pentru proiecte importante, pentru modernizarea unor obiective locale de maxim interes pentru respectivele comunităţi. Au rămas astfel neterminate lucrări  la programe de alimentare cu apa, pietruiri, dezvoltarea infrastructurii sau locuinte pentru tineri. 

La momentul demarării lucrărilor, consiliile locale se bazau pe aceşti bani, motiv pentru care sumele trebuie retunate către bugetele locale.
Argumente pentru respingere:

Ordonanţa s-a aplicat, sumele fiind restituite la bugetul de stat. La nivel guvernamental se are în vedere reglementarea restituirii la bugetele locale a unor sume care să acopere aceste cheltuieli, la solicitarea autorităţilor publice locale, în urma stabilirii unor criterii.


	Camera Deputaţilor

	5
	__
	Domnul deputat Marton Arpad propune introducerea unui text nou, ca art.III, cu următorul cuprins:
“Art.III. - Textul Ordonanţei de urgenţă nr.223/2008 va fi republicat cu modificările efectuate prin prezenta lege.”

	Argumente pentru susţinere:
__
Argumente pentru respingere:

Textul nu respectă normele de tehnică legislativă. 

Nu se poate face o republicare a unei legi dacă nu sunt aduse modificări asupra ei.

Având în vedere că OUG nr.223/2009 a fost modificată prin OUG nr.34/2009, dispoziţia de republicare putea fi cuprinsă în textul acesteia din urmă.
	Camera Deputaţilor

